
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS RAJONO ŠVIETIMO ĮSTAIGOMS

2026 m. rugpjūčio 20 d. Nr. T1-234
Kretinga

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 2 dalies 1, 3 punktais, Kretingos rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Kretingos rajono savivaldybės tarybos 2019 m. rugsėjo 26 d. sprendimu Nr. T2-283 „Dėl Kretingos rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4.1, 4.3 papunkčiais ir 5 punktu bei atsižvelgdama į 2026 m. rugpjūčio 17 d. Kretingos rajono Salantų gimnazijos raštą Nr. (4.28) D2-168, Kretingos rajono Kartenos mokyklos-daugiafunkcio centro raštą Nr. V11-44-(2.5), viešosios įstaigos Pranciškonų gimnazijos raštą Nr.V2-166, Kretingos Marijos Tiškevičiūtės mokyklos raštą Nr. D3-115, Kretingos r. Vydmantų gimnazijos raštą Nr. V3-92, Kretingos Simono Daukanto progimnazijos raštą Nr. (1.11 E) R3-179, Kretingos rajono Jokūbavo Aleksandro Stulginskio mokyklos-daugiafunkcio centro raštą Nr. V11-95, Kretingos rajono Darbėnų gimnazijos raštą Nr. (1.10 Mr) R2-109, Kretingos mokyklos-darželio „Žibutė“ raštą Nr. (1.7 Mr)-R2-119, Kretingos Marijono Daujoto progimnazijos raštą Nr. (1.8)-V8-137, 2026 m. rugpjūčio 18 d. Kretingos rajono Kurmaičių pradinės mokyklos raštą Nr. V4-78, Kretingos rajono savivaldybės taryba n u s p r e n d ž i a:
1. Perduoti Kretingos rajono švietimo įstaigoms savarankiškosioms savivaldybės funkcijoms (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas) ir įstaigų nuostatuose numatytoms veikloms vykdyti, patikėjimo teise valdyti, naudoti ir disponuoti Kretingos rajono savivaldybei nuosavybės teise priklausantį trumpalaikį materialųjį turtą (atsargas) negrąžintinai pagal priedą.
2. Įgalioti Kretingos rajono savivaldybės administracijos direktorių pasirašyti 1 punkte nurodyto turto perdavimo–priėmimo aktus, patikėjimo sutartį su viešąja įstaiga Pranciškonų gimnazija ir kitus su šiuo pavedimu susijusius dokumentus.
3. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

